EkBass/fiwiki-20250220-pages-articles huggingface dataset:
M/S Skåne

M/S Skåne () on ruotsalainen ropax-rahtilaiva, joka liikennöi Ruotsin Trelleborgin ja Saksan Rostockin välillä. Laivan omistaa ja sillä liikennöi ruotsalainen Stena Line. M/S Skåne kuljettaa 600 matkustajaa, joita varten on 600 hyttipaikkaa. Päivävuoron matka-aika on kuusi tuntia ja yövuoron 7 tuntia 30 minuuttia. Laiva ajaa reittinsä kaksi tai kolme kertaa päivässä. Autokansille, joiden pituus on 3 295 kaistametriä, mahtuu 500 henkilöautoa. Rautatievaunuja mahtuu 55 kappaletta raiteille, joiden pituus on 1 110 metriä. Alus on rekisteröity Ruotsin lipun alle ja sen kotisatama on Trelleborg. == Käyttöhistoria == 9\. elokuuta 1997 alus laskettiin vesille ja 28. maaliskuuta 1998 se kastettiin. Toukokuussa Skåne teki koematkan, jolloin ilmeni aluksen pääkoneissa vikaa ja alus joutui palaamaan takaisin telakalle. 22\. kesäkuuta alus luovutettiin SweFerry Ab:n omistukseen. Elokuun alussa Scandlines aloitti liikennöinnin Skånella, reitillä Trelleborg–Rostock. 16. marraskuuta 1999 ruotsalainen Stena Line osti aluksen. 24.– 26. heinäkuuta 2006 välisen ajan alus liikennöi Trelleborgin ja Mukranin välillä. == Lähteet == == Aiheesta muualla == *Fakta om Fartyg – M/S Skåne Skåne Skåne Skåne
Namkku

Namkku tai Muja () on kaupunkityyppinen taajama (vuodesta 1937) Korotkan piirissä Leningradin alueella Venäjällä noin 50 km Pietarin keskustasta itään ja 20 km Korotkasta (Kirovsk) etelään. Se sijaitsee Nevaan laskevan Mujajoen varrella. Namkun asukasluku oli vuoden 2010 väestönlaskennassa 10 212. Taajama on syntynyt 1900-luvun alussa Obuhovon ja Zvankan (Volhovstroi) välisen rautatien rakentamisen yhteydessä. Nykyään Namkku on rautateiden risteysasema. Pietari–Vologda-rata kulkee taajaman läpi. Lisäksi Namkusta lähtee Pietarin eteläpuolinen poikittaisrata Hatsinaan ja pohjoiseen vievä pistorata Korotkaan. Namkussa oli syntynyt professori Ilmar Talve. Hänen virolaiset vanhempansa olivat menneet sinne töihin.Timo J. Virtanen, Talven kaupungit, Kansainvälinen seminaari 100 vuotta Ilmar Talven syntymästä, Turun yliopisto ==Lähteet== ==Aiheesta muualla== * Namkun kaupungin sivusto Luokka:Inkeri Luokka:Leningradin alueen kaupunkityyppiset taajamat Luokka:Kirovskin piirin kunnat
Mga

Mga tai MGA voi tarkoittaa seuraavia: * Mga, Namkun taajaman venäjänkielinen nimi * Mga, Mujajoen venäjänkielinen nimi * MGA, Madagaskarin ariaryn valuuttakoodi * MGA, Malta Gaming Authority, rahapelaamista säätelevä maltalainen viranomaistaho * MGA Entertainment, nukkeja valmistava yritys.
Kaukametsän kongressi- ja kulttuurikeskus

Kaukametsän kongressi- ja kulttuurikeskus on vuonna 1988 valmistunut Kajaanin kulttuurikeskus, jossa toimivat mm. Kainuun musiikkiopisto (laajennus valmistui 1998), kansalaisopisto Kaukametsän opisto ja tanssin opetus. Kaukametsässä järjestetään lukuisia kulttuuritapahtumia, kuten esimerkiksi Kajaani tanssii, konsertteja, sanataidetapahtumia sekä seminaareja. Kaukametsässä on myös kuvataiteeseen liittyviä harrastusmahdollisuuksia. Vuonna 2006 Kaukametsässä järjestettiin kokouksia, koulutuksia, konsertteja, tanssinäytöksiä, juhlia ja vastaanottoja yhteensä 329 kpl. Kävijöitä näissä tilaisuuksissa oli yli 51 000 henkilöä. Kaukametsän kongressi- ja kulttuurikeskuksessa on kolme salia: Kaukametsän sali (486 paikkaa), Kouta- sali (167 paikkaa) ja Leihu-sali (30-80 paikkaa). Lisäksi on 80-paikkainen auditorio sekä pienempiä ryhmätyötiloja ja pienopetusluokkia. Kaukametsän suunnitelleet arkkitehdit Sinikka Kouvo ja Erkki Partanen saivat onnistuneesta työstään Rakennus- ja yhdyskuntasuunnittelun valtionpalkinnon. == Lähteet == == Aiheesta muualla== * Kaukametsän verkkosivut Luokka:Kajaanin rakennukset ja rakennelmat Luokka:Kajaanin kulttuuri Luokka:Kongressikeskukset Luokka:Suomen konserttitalot
Towers of London

Towers of London on Lontoosta kotoisin oleva punk-yhtye, jonka musiikissa on vaikutteita myös hard rockista. == Historia == Towers of Londonin edeltäjä oli vuonna 1999 muodostettu The Tourettes. Se koostui veljeksistä Dirk ja Donny Tourette ja soitti glam punk -musiikkia. Myöhemmin yhtyeeseen liittyivät basisti Tommy Brunette ja rumpali Snell. Yhtye hajosi vuonna 2003. Sen jäsenet perustivat uuden yhtyeen, Towers of Londonin vuonna 2004. Uutena jäsenenä yhtyeeseen liittyi kitaristi The Rev. Snell ja The Rev jättivät yhtyeen vuonna 2007. == Jäsenet == * Laulu: Donny Tourette * Kitara ja taustalaulu: Dirk Tourette * Basso: Tommy Brunette * Kitara: James Phillips * Rummut: Ben Henshall === Entiset jäsenet === *Kitara: The Rev (2004-2007) *Rummut: Snell (2004-2007) == Diskografia == === Albumit === * Blood, Sweat and Towers – julkaistu 5. kesäkuuta 2006 * Fizzy Pop - julkaistu 6. lokakuuta 2008 === Singlet === * "On a Noose", 2005 * "Fuck It Up", 2005 * "How Rude She Was", 2005 * "Air Guitar ", 2006 * "I'm a Rat", 2007 * "Free Bird", 2008 * "Naked on the Dancefloor", 2008 * "Go Sister, Go", 2009 * "Shot in the Dark", 2017 == Aiheesta muualla == * Viralliset internetsivut * Luokka:Brittiläiset rockyhtyeet
Hypermnestra

Hypermnestra () oli kreikkalaisessa mytologiassa yksi Danaoksen viidestäkymmenestä tyttärestä, danaidista. Aigyptos, Egyptin kuningas ja Danaioksen kaksoisveli, määräsi, että hänen viisikymmentä poikaansa menisivät naimisiin danaidien, serkkujensa, kanssa. Tällöin Danaos pakeni tyttärineen Argokseen, jota hallitsi kuningas Pelasgos. Aigyptos saapui kuitenkin poikineen heidän perässänsä hakemaan danaideja, jolloin Danaos päätti luovuttaa heidät säästääkseen Argoksen taistelulta. Hän kuitenkin ohjeisti tyttärensä tappamaan miehensä hääyönä, ja neljäkymmentäyhdeksän heistä seurasikin ohjetta. Ainoastaan Hypermnestra säästi miehensä Lynkeuksen, koska tämä kunnioitti hänen toivettaan pysyä neitsyenäApollodoros, Kirjasto 2.1.5 (engl. käännös). Danaos raivostui tottelemattomalle tyttärelleen ja vei hänet tuomittavaksi. Afrodite kuitenkin puuttui tapahtumiin julistaen miehen ja naisen välisen rakkauden pyhäksi ja siten pelastaen Hypermnestran. Lynkeuksesta ja Hypermnestrasta sai alkunsa Argoksen kuningasdynastia, "Danaoksen heimo", jonka ensimmäinen kuningas oli heidän poikansa AbasApollodoros, Kirjasto 2.2.1 (engl. käännös). Hypermnestra oli siten myös esiäiti sellaisille sankareille kuten Perseus ja Herakles. == Lähteet == Luokka:Danaidit
Tennessee (elokuva)

Tennessee on vuonna 2008 julkaistu draamaelokuva, jonka on ohjannut Aaron Woodley ja tuottanut Lee Daniels. Elokuvassa näyttelevät muun muassa Adam Rothenberg, Ethan Peck ja Mariah Carey. == Juoni == Carter ja hänen nuorempi veljensä Ellis aloittavat matkan New Mexicosta Tennesseehen löytääkseen vieraantuneen isänsä toivossa, että pystyisivät pelastamaan Ellisin, jolla on leukemia. Matkalla he törmäävät kunnianhimoiseen laulajattareen Krystaliin, joka lähtee mukaan matkalle. ==Aiheesta muualla== * Lee Daniel Entertaimentin Tennessee sivut Luokka:Vuoden 2008 yhdysvaltalaiset elokuvat Luokka:Yhdysvaltalaiset draamaelokuvat
M/S Stena Freighter

M/S Stena Freighter, vuodesta 2018 lähtien LVP, () on aiemmin pitkään ruotsalaisomistuksessa ollut ro-ro-rahtialus, joka liikennöi Ruotsin Göteborgin ja Saksan Travemünden väliä. Stena Freighterin kotisatama oli Göteborg ja se kulki Ruotsin lipun alla. Matkustajia laiva voi ottaa 12 kappaletta ja kullekin heistä oli varattu vuodepaikka. Aluksen lastikapasiteetti oli 2 715 metriä. Stena Freighterin sisaraluksia ovat M/S Ark Forwarder ja M/S Stena Carrier. == Käyttöhistoria == 19\. helmikuuta 1997 aluksen köli laskettiin ja 9. toukokuuta 1997 tapahtui vesillelasku. Laivaa rakentanut italialainen Societa Esercizio Cantieri -telakka teki vuonna 1999 konkurssin ja vuonna 2003 laiva siirrettiin Rijekaan Kroatiaan Elektromehanika-telakalle rakennettavaksi valmiiksi. Alkuaan laivan nimi oli Sea Chieftain, myöhemmin se sai nimekseen Stena Seafreighter. Maaliskuussa 2004 alus oli viimein valmis ja se luovutettiin Wheelhouse Ltd:n omistukseen, joka rekisteröi aluksen Stena Freighter -nimisenä Ruotsin lipun alle. Myöhemmin maaliskuussa Stena Freighter siirtyi Stena Miljö i Sthlm Ab:n omistukseen. Vuoteen 2018 alus liikennöi Travemünden ja Göteborgin välillä. Vuonna 2018 aluksen osti avaruusyhtiö Blue Origin, joka aikoo modifioida sitä käytettäväksi uuden, uudelleen käytettävän New Glenn -kantorakettinsa laskeutumisalustana. Samalla aluksen nimeksi tuli LPV. Se on rekisteröity Marshallinsaarille. == Lähteet == == Aiheesta muualla == *Fakta om Fartyg – M/S Sea Chieftain Luokka:Stena Line Luokka:Rahtilaivat
Kantalinnoite

Kantalinnoite eli kestolinnoite on sotilaiden suoja-asemaksi tehty rakennus, joka on useimmiten rakennettu rauhan aikana ammattityönä, ja jossa on käytetty erityisen lujia ja kestäviä materiaaleja, kuten raudoitettua betonia, terästä ja kiveä. == Katso myös == * Kenttälinnoite == Lähteet == Luokka:Linnoitukset
Aigyptos

Aigyptos (, ) oli Ion ja Beloksen poika ja Egyptin kuningas. Hänellä oli useiden eri vaimojen kanssa yhteensä viisikymmentä poikaa, jotka kaikki Lynkeusta lukuun ottamatta tulivat hääyönään serkkujensa ja morsiamiensa danaidien, Aigyptoksen veljen Danaoksen tyttärien, murhaamaksiApollodoros: Bibliotheke ('Kirjasto') 2.1.4 (engl. käännös).. Belos hallitsi aikanaan suurta aluetta Afrikasta ja jakoi maan pojilleen siten, että Aigyptos sai Arabian ja Danaos Libyan hallittavakseen. Tämän lisäksi Aigyptos voitti melampodilaiset, ja alkoi kutsua näiden maata Aigyptiksi. Beloksen kuoltua hänen poikansa alkoivat riidellä perinnöstä. Aigyptos päätti joukkohäistä sopiakseen riidan, mutta Danaos aavisti kyseessä olevan petoksen. Niin hän pakeni Argokseen tyttäriensä kanssa. Aigyptos puolestaan määräsi poikansa hakemaan morsiamensa, eivätkä nämä saisi palata niin pitkään kuin Danaos olisi elossa. Danaos, josta tällä välin oli tullut Argoksen kuningas, ei tähän suostunut, ja niin Aigyptoksen pojat alkoivat saartaa kaupunkia. Vesipula pakotti Danaoksen luovuttamaan, mutta hän antoi hääyöksi tyttärilleen tikarin käskien näiden murhata miehensä. Kaikki tyttäret Hypermnestraa lukuun ottamatta toimivat näin, ja he hautasivat sulhastensa päät ja loput ruumiista eri paikkoihinApollodoros: Bibliotheke ('Kirjasto') 2.1.5 (engl. käännös).. Aigyptos pakeni Aroihin, jossa hän pian myös kuoliPausanias: Periegesis tes Hellados ('Kreikan kuvaus') 7.21.13 (engl. käännös).. == Lähteet == Luokka:Kreikkalainen mytologia
Ammunta kesäolympialaisissa 1968

Méxicon kesäolympialaisissa 1968 ammunnassa kilpailtiin seitsemässä lajissa. ==Mitalistit== Laji: Kultaa: Kultaa: Hopeaa: Hopeaa: Pronssia: Pronssia: 300 m vapaakivääri, asennot Gary Anderson 1157 Valentin Kornev 1151 Kurt Müller 1148 50 m pienoiskivääri, makuu Jan Kůrka Tšekkoslovakia 598 Laszlo Hammerl 598 Ian Ray Ballinger 597 50 m pienoiskivääri, asennot Bernd Klingner 1157 John Writer 1156 Vitali Parhimovitš 1154 25 m olympiapistooli Jozef Zapedzki 593 Marcel Rosca 591 Renart Sulejmanov 591 50 m vapaapistooli Grigori Kosyh 562 Heinz Mertel 562 Harald Vollmar 560 Metsästyshaulikko Jevgeni Petrov 198 Romano Garagnani 198 Konrad Wirnhier 198 Olympiahaulikko John Braithwaite 198 Thomas Garrigus 196 Kurt Czekalla 196 ==Mitalitilasto== 1\. 2 1 2 5 2\. 1 2 0 3 3\. 1 1 1 3 4\. 1 0 0 1 4\. Tšekkoslovakia 1 0 0 1 4\. 1 0 0 1 7\. 0 1 0 1 7\. Romania 0 1 0 1 7\. 0 1 0 1 10\. 0 0 2 2 11\. 0 0 1 1 11\. 0 0 1 1 ==Suomalaiset== Nimi: Laji: Tulos: Sijoitus: Osmo Ala-Honkola 300 m vapaakivääri, asennot 1120 19. Immo Huhtinen 25 m olympiapistooli 586 15. Juhani Laakso 300 m vapaakivääri, asennot 1135 11. Pentti Linnosvuo 25 m olympiapistooli 587 11. Jaakko Minkkinen 50 m pienoiskivääri, asennot 1132 36. Jaakko Minkkinen 50 m pienoiskivääri, makuu 589 40. Simo Morri 50 m pienoiskivääri, asennot 1135 33. Simo Morri 50 m pienoiskivääri, makuu 587 52. Tuukka Mäkelä Metsästyshaulikko 189 22. Matti Patteri 50 m vapaapistooli 554 9. Seppo Saarenpää 50 m vapaapistooli 546 22. ==Lähteet== * Kansainvälisen ampumaurheiluliiton (ISSF) tietokanta * Kansainvälisen olympiakomitean tietokanta Luokka:Kesäolympialaiset 1968 1968
Hurusrata

Hurusrata eli virallisesti Varkaus–Kommila-rata tarkoittaa Varkauden kaupungissa sijaitsevaa Stora Enson Kommilan tehtaille menevää seitsemän kilometrin mittaista rataosuutta, joka alkaa Varkauden Joutenlahdesta. Radan rakentaminen alkoi vuonna 1984 ja maksoi 46 miljoonaa markkaa, josta Valtionrautateiden osuus oli 23 miljoonaa. Virallisia vihkiäisiä vietettiin 10. kesäkuuta vuonna 1986, ja juhlaan liittyi myös kiertoajelua uudella radalla. == Tietoja radasta == Varkauden rautatieaseman läntisessä tulosuunnassa on juuri ennen asemaa 180° asteen kaarre, jonka alkupäässä on Hurusradan vaihde. Täten rataa käyttävät junat eivät käy Varkauden ratapihalla. Radalla on turvalaitteet junakulunvalvontaa myöten kilometrille 425 saakka, jolla sijaitsee radan erkanemisvaihdetta suojaavan pääopastimen esiopastin. Se on rataluokkaa B2 ja K43-kiskotettu. Junia on kulussa maanantaista perjantaihin kolme junaparia, lauantaina ja sunnuntaina yksi. Ennen rautatieyhteys Kommilaan alkoi Varkauden rautatieasemalta. Se kulki Haukiveteen laskevan Pirtinvirran yli kulkien Varkauden kaupungintalon ohi. Yksi syy vanhan radan purkamiseen ja uuden rakentamiseen oli se, etteivät kuljetukset kulkisi enää tiheään asutun keskustan läpi. Uusi rata ei kulje keskustan läpi, vaan kiertää asutuksen. == Kuvia == Kuva:Freight_train_in_Varkaus,_Finland.jpg|Tavarajuna TA 4244 Hurusradalla. Kuva:Tavarajuna_Kommilan_radalla_20080122.jpg|Tavarajuna TA 4228 Hurusradan erkanemisvaihteella. == Lähteet == Luokka:Varkauden liikenne Luokka:Suomen rataverkko Luokka:Teollisuusjunat ja -radat
Ammunta kesäolympialaisissa 1972

Münchenin kesäolympialaisissa 1972 ammunnassa kilpailtiin kahdeksassa lajissa. ==Mitalistit== Laji: Kultaa: Kultaa: Hopeaa: Hopeaa: Pronssia: Pronssia: 300 m vapaakivääri, asennot Lones Wigger 1155 Boris Melnyk 1155 Lajos Papp Unkari 1149 50 m pienoiskivääri, makuu Ri Ho-jun Korean demokraattinen kansantasavalta 599 Victor Auer 598 Nicolae Rotaru Romania 598 50 m pienoiskivääri, asennot John Writer 1166 Lanny Bassham 1157 Werner Lippoldt Saksan demokraattinen tasavalta 1153 25 m olympiapistooli Jozef Zapedzki 595 Ladislav Falta 594 Victor Toršin 593 50 m vapaapistooli Ragnar Skanåker 567 Dan Iuga 562 Rudolf Dollinger 560 50 m villikarjuammunta Jakov Tšeletšnjak 569 Helmut Bellingrodt 565 John Kynoch 562 Metsästyshaulikko Kondrad Wirnhier Saksan liittotasavalta 195 Jevgeni Petrov 195 Michael Buchheim Saksan demokraattinen tasavalta 195 Olympiahaulikko Angelo Scalzone 199 Michel Carrega 198 Silvano Basagni 195 ==Suomalaiset== Nimi: Laji: Tulos: Sijoitus: Osmo Ala-Honkola 300 m vapaakivääri, asennot 1121 25. Jaakko Asikainen 50 m pienoiskivääri, makuu 589 61. Immo Huhtinen 25 m olympiapistooli 589 13. Immo Huhtinen 50 m vapaapistooli 545 26. Seppo Irjala 50 m vapaapistooli 548 19. Esa Kervinen 50 m pienoiskivääri, asennot 1134 29. Esa Kervinen 50 m pienoiskivääri, makuu 583 80. Paavo Mikkonen 50 m villikarjuammunta 530 23. Jaakko Minkkinen 300 m vapaakivääri, asennot 1146 6. Jaakko Minkkinen 50 m pienoiskivääri, asennot 1132 32. Seppo Mäkinen 25 m olympiapistooli 582 27. Pekka Suomela 50 m villikarjuammunta 545 14. Ari Westergård Metsästyshaulikko 192 12. ==Lähteet== * Kansainvälisen ampumaurheiluliiton (ISSF) tietokanta * Kansainvälisen olympiakomitean tietokanta Luokka:Kesäolympialaiset 1972 1972
Eurycoma longifolia

Eurycoma longifolia (myös Tongat Ali ja Longifolia Jack) on kvassiakasvien (Simaroubaceae) heimoon kuuluva ainavihanta puu, joka on peräisin Indonesiasta ja Malesiasta. Eurycoma longifolia on suosittu lisäravinne erityisesti kehonrakentajien keskuudessa. Sen väitetään nostavan testosteronitasoja ja lisäävän ATP:n tuotantoa, mikä näkyisi lisääntyneenä seksuaalisena aktiivisuutena sekä lihasmassan ja voiman kasvuna. Tieteellistä näyttöä kasvin tehosta on vähän. Vuonna 2003 British Journal of Sports Medicine julkaisi tutkimuksen, jossa todettiin Eurycoma longifolian lisänneen sekä voiman että lihasmassan kasvua plaseboryhmään verrattuna.Hamzah, S. & Yusof, A., 2003: The Ergogenic Effects of Eurycoma Longifolia Jack: A Pilot Study — British Journal of Sports Medicine 37:464–470 == Lähteet == Luokka:Kvassiakasvit Luokka:Kehonrakennus Luokka:Yrtit
Afareus

Afareus () oli kreikkalaisessa mytologiassa Periereen ja Gorgofonen poika. Afareus meni naimisiin Arenen kanssa, joka oli joko hänen serkkunsa tai sisarpuolensa ja jonka mukaan hän nimesi myös perustamansa kaupungin.Pausanias: Periegesis tes Hellados ('Kreikan kuvaus') 4.2.4 (engl. käännös). Heillä oli kaksi lasta, kaksoset Idas ja Lynkeus. Afareus oli Spartan Tyndareuksen lanko ja Peliaan ja Nereuksen serkku.Pausanias: Periegesis tes Hellados ('Kreikan kuvaus') 4.2.5 (engl. käännös).. Afareus antoi Nereukselle rannikkokaistan hallittavaksi, ja hänen kuoltuaan – ja hänen omien poikiensa kaaduttua yhteenotossa dioskuurien kanssa – Nereuksen pojasta Nestorista tuli Messenen hallitsija.Pausanias: Periegesis tes Hellados ('Kreikan kuvaus') 4.3.1 (engl. käännös). == Lähteet == Luokka:Kreikkalainen mytologia
Ammunta kesäolympialaisissa 1976

Montrealissa kesäolympialaisissa 1976 ammunnassa kilpailtiin seitsemässä lajissa. ==Mitalistit== Laji: Kultaa: Kultaa: Hopeaa: Hopeaa: Pronssia: Pronssia: 50 m pienoiskivääri, makuu Karlheinz Smieszek 599 Ulrich Lind 597 Gennadi Lušikov 595 50 m pienoiskivääri, asennot Lanny Bassham 1162 Margaret Murdock 1162 Werner Seibold 1160 25 m olympiapistooli Norbert Klaar 597 Jürgen Wiefel 596 Roberto Ferraris 595 50 m vapaapistooli Uwe Potteck 573 Harald Vollmar 567 Rudolf Dollinger 562 50 m villikarjuammunta Aleksandr Gazov 579 Aleksandr Kedjarov 576 Jerzy Greszkiewicz 571 Metsästyshaulikko Josef Panacek 198 Eric Swinkels 198 Wieslaw Gawlikowski 196 Olympiahaulikko Donald Haldeman 190 Armando Silva 189 Ubaldesco Baldi 189 ==Suomalaiset== Nimi: Laji: Tulos: Sijoitus: Jouko Hietalahti 50 m pienoiskivääri, makuu 586 41. Jouko Hietalahti 50 m pienoiskivääri, asennot 1116 43. Jaakko Minkkinen 50 m pienoiskivääri, asennot 1137 24. Jaakko Minkkinen 50 m pienoiskivääri, makuu 583 57. Markus Remes Metsästyshaulikko 188 35. Ari Westergård Metsästyshaulikko 191 22. ==Lähteet== * Kansainvälisen ampumaurheiluliiton (ISSF) tietokanta * Kansainvälisen olympiakomitean tietokanta Luokka:Kesäolympialaiset 1976 1976
Jeanne Demessieux

Jeanne Marie-Madeleine Demessieux (13. helmikuuta 1921 – 11. marraskuuta 1968) oli ranskalainen säveltäjä ja urkuri. Demessieux syntyi Montpellier’ssa. Hänellä oli musiikkitaustaa jo ennen pääsemistä Pariisin konservatorioon vuonna 1933. Hänen tunnetuimpiin opettajiinsa lukeutuu Marcel Dupré. Vaikka Demessieux opiskeli menestyksellä myös pianonsoittoa, hän sai uransa suurimmat menestykset urkurina. Hän tulkitsi sadoissa konserteissaan muiden muassa Johann Sebastian Bachin, César Franckin, Franz Lisztin, Felix Mendelssohn- Bartholdyn sekä Marcel Duprén tuotantoa. Hän myös levytti useita teoksia, kuten César Franckin koko tuotannon. Demessieux oli arvostettu opettaja ja vuodesta 1962 Église de la Madeleinen urkuri. Hänen oli tarkoitus levyttää Olivier Messiaenin urkutuotanto Deccalle, mutta hanke jäi toteuttamatta Demessieux’n kuoltua syöpätautiin vain 47-vuotiaana. Demessieux loi säveltäjänä huomattavan urkumusiikkituotannon, mutta kirjoitti myös kamarimusiikkia, pianoteoksia ja muuta musiikkia. Luokka:Ranskalaiset säveltäjät Luokka:Ranskalaiset urkurit Luokka:Vuonna 1921 syntyneet Luokka:Vuonna 1968 kuolleet
Hongkongin vaakuna

Hongkongin alueellinen vaakuna (, ) koostuu valkoisesta hongkonginbauhiniasta, jonka tausta on punainen. Vaakunan on suunnitellut Tao Ho, jonka ehdotuksen kansankongressi hyväksyi vuonna 1990. Vaakunan valkoisella ulkoreunalla lukee alueen nimi sekä kiinaksi että englanniksi. Vaakuna otettiin käyttöön 1. heinäkuuta 1997 Hongkongin siirryttyä Isolta-Britannialta (Brittiläinen Hongkong) Kiinalle. Hongkongin demokratiamyönteisten protestien myötä kaupungin vaakuna on joutunut vandalismin kohteeksi, koska se nähdään Manner- Kiinan ylivallan symbolina. == Lähteet == Luokka:Hongkong Luokka:Kiinan vaakunat
Sensomotorinen kuntoutus

Sensomotorinen kuntoutus on hoitomenetelmä, jonka tarkoituksena on korjata yliaktiivisesti tai epätarkoituksenmukaisesti toimivia aisteja. Sensomotorinen kuntoutus yhdistelee useita ennestään tunnettuja menetelmiä, kuten kuulonmuokkaushoitoa (ADT), tasapainoelimen kuntoutusta, näkökyvyn tutkimista ja visuaalisen hahmottamisen kuntoutusta sekä refleksijärjestelmän ja niin sanottujen primitiivirefleksien tutkimusta ja kuntoutusta. Näiden menetelmien pyrkimyksenä on hoitaa lukivaikeutta ja muita oppimisvaikeuksia, dysfasiaa, autismia, levottomuutta ja motorisia ongelmia. Audiologian ja neuropsykologian asiantuntijoiden mukaan menetelmällä ei ole tieteellistä pohjaa. ==Katso myös== *Brain Gym -aivojumppa ==Lähteet== ===Viitteet=== === Kirjallisuutta === * Prof. P. Korpilahti, P. 2002. Tehoa kuulohahmotukseen – neurokognitiiviseen teoriaan tukeutuvia menetelmiä. Teoksessa K. Launonen, H. Heimo & T. Tykkyläinen (toim.), Kielen kehitys ja oppimisvaikeudet – arviointi ja kuntoutus (s. 121-135). Puheen ja kielen tutkimuksen yhdistyksen julkaisuja 34. Helsinki. * Tutkimusjulkaisu: Ylä-Savon Luki-yhdistys ry PEKU Luki- kuntoutusprojekti Juhani Ahon tie 4 73100 Lapinlahti Raportti: Kuulohavaintojen harjoitusohjelma IADT (Individual Auditory Discrimination Training) ja sensomotoriset harjoitteet dysleksian kuntoutuksessa – kuntoutuksen vaikuttavuustutkimus TUTKIMUKSEN LOPPURAPORTTI 31.8.2006 * Esitelmä kansainvälisessä seminaarissa, Italiassa 202, yhteenveto esitelmästä julistemuodossa: Neirofunctional Correlates pf Auditory Pereption and Discriminaron Training at the School Age, P.Korpilahti, R Ceponiene, R.Näätänen. The Science of Aphasia, Acquafredda di Maratea, Italy, 144-19 June, 2002 * USA:ssa lukuvuonna 1997/-98 tehty the New Vison School tutkimus: * Lukuvuonna 1997 / 1998 tehtiin New Vision School, Minneapolis, USA:ssa laaja 90 oppilasta käsittävä tutkimus kuuloharjoittelun (ADT) vaikutuksesta oppilaisiin. New Vision School on koulupiirissään toimiva erityiskoulu. * Tutkimus sensomotorisen harjoittelun, Sensomoottori® ohjelman päivittäisestä tekemisestä tarha- ja kouluikäisillä lapsilla: E.Toppila, 2008. Loppuraportti RAY:n rahoittaman kehitysprojektin tuloksista. * Tutkimus kehittymättömän refleksijärjestelmän kuntoutuksen vaikutuksesta, julkaistu: The Lancet February 12, 2000 Vol 355: ”Effects of replicating primary-reflex movements on spesific reading difficulties in children: a randomised, double-blind, controlled trial”: M. McPhillips, P. G. Hepper, G. Mulhern , The Lancet February 12, 2000 Vol 355, Luokka:Kuntoutus Luokka:Psykologia ja näennäistiede
Helios Airways

Helios Airways oli kyproslainen halpalentoyhtiö. Yhtiö perustettiin vuonna 1998 ja sillä oli lentokoneita neljä. Kohteita yhtiöllä oli 14. Yhtiö lopetti toimintansa vapaaehtoisesti vuonna 2006 lennon 522 onnettomuuden jälkeen. == Laivasto == Helios Airways käytti seuraavia lentokoneita: * 1 Boeing 737-300 * 1 Boeing 737-400 * 2 Boeing 737-800 == Onnettomuudet == *Helios Airwaysin lento 522 (14. elokuuta 2005) == Lähteet == Luokka:Halpalentoyhtiöt Luokka:Entiset kyproslaiset lentoyhtiöt
Biotunniste

Biotunnistetta käytetään henkilön biometriseen tunnistamiseen. Biotunnisteita ovat esimerkiksi DNA, sormenjäljet ja ääninäyte. Myös kasvokuva on biotunniste. ==Biometrinen passi== Biometrisen passin standardi on kehitetty YK:n alaisen Kansainvälisen siviili-ilmailujärjestön (ICAO) puitteissa. Standardin mukaan kaikkien biometristen passien tulee sisältää kasvokuva biometrisena tunnisteena. Lisäksi standardi sallii sormenjälkien ja iiriksen käytön biometrisina tunnisteina. Euroopan unionin biometrista passia koskeva asetus määrää jäsenmaat ottamaan käyttöön kasvokuvan ja sormenjäljet biometrisina tunnisteina. http://www.intermin.fi/intermin/hankkeet/biometria/home.nsf/pages/596EE8B62C0D31ABC2256E52002ED3F6?opendocument Ensimmäisessä vaiheessa passin mikrosirulle tallennetaan vain kasvokuva, joka tosin löytyy perinteisestäkin passista.http://www.intermin.fi/intermin/hankkeet/biometria/home.nsf/pages/1B821979987147C0C2256FF5002C372D?opendocument ==Biotunnisteet ja tietoturva== Biometriset tunnisteet ovat henkilötietoja. Niiden tietoturvaan liittyy joitakin erityisiä piirteitä:http://www.intermin.fi/intermin/hankkeet/biometria/home.nsf/pages/B59E5E566C5C9673C225701C0044131E * Monia biotunnisteita on vaikeaa pitää salassa. Esimerkiksi lähes kenestä tahansa on mahdollista hankkia kasvokuva ja sormenjäljet. * Biometrisia tunnisteita voidaan yrittää väärentää käyttäen esimerkiksi tekosormia, piilolinssejä tai naamareita. * Biometrisia tunnisteita ei voi vaihtaa kuten vääriin käsiin joutunutta salasanaa. * Biometrian avulla on ehkä tulevaisuudessa mahdollista valvoa ihmisen liikkumista hänen tietämättään. ==Lähteet== ==Aiheesta muualla== * Sisäasiainministeriön biometriahanke Luokka:Tunnistautuminen
Rŭngrado

Rŭngrado (, koko nimi Rŭngrado 5-ŏl 1-il kyŏnggijang) on maailman toiseksi suurin stadion istumapaikoilla mitattuna, Pjongjangissa, Korean demokraattisessa kansantasavallassa. Stadionilla on 114 000 istumapaikkaa. Se valmistui 1. toukokuuta 1989. Nimensä se on saanut Rŭngran saaresta, jolle stadion on rakennettu. Rŭngradon yleisöennätys on peräti 190 000 katsojaa showpainiottelussa vuonna 1995. Paremmin stadion tunnetaan siellä järjestetyistä mahtavista Arirang-joukkoliikuntaesityksistä. thumb|Stadion sisältä. ==Aiheesta muualla== * WorldStadiums.com Luokka:Jalkapallostadionit Luokka:Pohjois-Korean rakennukset ja rakennelmat Luokka:Pjongjang
Theo Adam

Theo Siegfried Adam (1. elokuuta 1926 Dresden – 10. tammikuuta 2019 Dresden) oli saksalainen oopperalaulaja, äänialaltaan bassobaritoni. Hän opiskeli Rudolf Dittrichin johdolla vuosina 1946–1949. Adam teki oopperadebyyttinsä joulukuussa 1949, jolloin hänellä oli rooli Weberin teoksessa Taika-ampuja Dresdenissä. Hän esiintyi vuonna 1952 myös Bayreuthin musiikkijuhlilla ja toimi vuodesta 1953 Berliinin valtionoopperan vakituisena jäsenenä. Hän teki pian vierailevia esiintymisiä muiden muassa Covent Gardenissa ja Wienin valtionoopperassa. Adam teki Metropolitanin-debyyttinsä helmikuussa 1969. Arvostettujen Wagner-tulkintojensa lisäksi Adam on esittänyt muiden ohella Wolfgang Amadeus Mozartin, Giuseppe Verdin ja Richard Straussin oopperarooleja. Hän tulkitsi myös tuoreempaa, 1900-luvun tuotantoa, kuten Luciano Berion ja Friedrich Cerhan musiikkia. Oopperan ulkopuolella Adam on muun muassa levyttänyt Bachin kantaatteja. == Lähteet == Luokka:Saksalaiset oopperalaulajat Luokka:Bassobaritonit Luokka:Vuonna 1926 syntyneet Luokka:Vuonna 2019 kuolleet
Jennifer Ehle

Jennifer Ehle (s. 29. joulukuuta 1969 Winston-Salem, Pohjois-Carolina) on yhdys­valtalais-englantilainen kaksi kertaa Tony-palkinnon voittanut näyttelijä. Hän on esiintynyt sekä teatterissa, televisiossa että elo­kuvissa. Ehle tunnetaan muun muassa roolistaan Elizabeth Bennettinä vuoden 1995 mini­sarjassa Ylpeys ja ennakko­luulo. == Varhainen elämä == Ehle syntyi Pohjois-Carolinan Winston-Salemissa Yhdys­valloissa näyttelijä Rosemary Harrisille ja kirjailija John Ehlelle. Hän vietti lapsuutensa Yhdistyneen kuningas­kunnan ja Yhdys­valtojen välillä ja kävi 18:aa eri koulua. Hän opiskeli North Carolina School of the Artsissa ennen siirtymistään Lontoon Central School of Speech and Draman oppilaaksi. == Ura == Vuonna 1992 Peter Hall poimi hänet jälkimmäisestä esiintymmän mini­sarjaan The Camomile Lawn. Neljä vuotta myöhemmin Ehlen näyttelijä­suoritus Elizabeth Bennettinä toi hänelle Baftan. Ehle oli jonkin aikaa Royal Shakespeare Companyn jäsenenä, minkä jälkeen hän sai ensimmäisen merkittävän elo­kuva­roolinsa Paradise Roadissa 1997. Hän pysyi kriitikkojen suosiossa ja voitti 2000 Tonyn ensi­esiintymisestään Broad­wayllä Tom Stoppardin näytelmässä The Real Thing. Hänen äitinsä oli myös ehdolla saman palkinnon parhaan nais­pää­osan saajaksi samana vuonna roolistaan Waiting in the Wingsissä. Ehle palasi näyttämölle tauon jälkeen 2005 Old Vic -teatterissa esitetyssä The Philadelphia Storyssa, jossa hänen vasta­näyttelijänään oli Kevin Spacey. Kesä­kuussa 2006 hän esitti lady Macbethia The Public Theaterin Macbeth-tuotannossa. Lokakuusta 2006 touko­kuuhun 2007 hän näytteli Tom Stoppardin näytelmä­trilogiassa The Coast of Utopia. Hän voitti roolistaan Tony-palkinnon 2007 (Best Featured Actress in a Play). == Valikoitu filmografia == * Ylpeys ja ennakkoluulo (1995) * Possession (2002) == Lähteet == Luokka:Yhdysvaltalaiset näyttelijät Luokka:Englantilaiset näyttelijät Luokka:Royal Shakespeare Companyn jäsenet Luokka:Tony-palkinnon saajat Luokka:Vuonna 1969 syntyneet Luokka:Elävät henkilöt
Jerusalemin hallintoalue

Jerusalemin hallintoalue () on yksi Israelin kuudesta hallintoalueesta . Sen pinta-ala on 652 km² (mukaan lukien Itä-Jerusalem, joka siirtyi Israelille 1967). Israelin tilastokeskuksen mukaan asukkaista 68,4 % on juutalaisia ja 29,8 % arabeja. Hallinnollinen pääkaupunki on Jerusalem. Kaupungit Kylät * Jerusalem * Bet Shemesh * Abu Ghosh * Mevaseret Zion * Kirjat Ye'arim Luokka:Israelin hallintoalueet
Meat Puppets (albumi)

Meat Puppets on samannimisen yhdysvaltalaisen rockyhtyeen debyyttialbumi. Se on hyvin erilainen kuin yhtyeen muut, myöhemmät julkaisut sen hardcore punk -soundin vuoksi. === Kappaleet === Kaikki kappaleet kirjoittanut Meat Puppets, ellei toisin mainita. # # # # # # # # # # # # # # === Uusintapainoksen bonuskappaleet === # * # # # # # # # # # # # # # # # # # Raidat 15-19 ovat In a Car -EP:ltä. Raidat 10-32 ovat bonusraitoja. == Kokoonpano == * Curt Kirkwood – laulu, kitara * Cris Kirkwood – basso * Derrick Bostrom – rummut * Steve Thompson – koskettimet kappaleessa "Hair" == Arvostelut == * Allmusic: http://www.allmusic.com/album/r12804 ==Lähteet== Luokka:Vuoden 1982 esikoisalbumit Luokka:Meat Puppetsin albumit
Meat Puppets II

Meat Puppets II on yhdysvaltalaisen rockyhtyeen Meat Puppetsin toinen kokopitkä albumi. Tämän (ja muiden Meat Puppetsin, lukuun ottamatta ensimmäistä) albumin sekoitusta punkia ja countrya on kutsuttu cow punkiksi. Nirvana esitti kolme tämän albumin kappaletta live-albumillaan MTV Unplugged in New York. Kappaleissa soittivat myös Meat Puppetsin Curt Kirkwood ja Cris Kirkwood. Kappaleet olivat "Plateau", "Oh Me", sekä "Lake of Fire". == Kappaleluettelo == Kaikki kappaleet kirjoittanut Curt Kirkwood, ellei toisin mainittu. == Kappaleet == # # # # # # # # # # # # === Uusintapainoksen bonuskappaleet === # * # # # # # # == Kokoonpano == * Curt Kirkwood – laulu, kitara * Cris Kirkwood – basso * Derrick Bostrom – rummut == Arvostelut == * Allmusic: http://www.allmusic.com/album/meat-puppets-ii-bonus-tracks-mw0000193623 == Lähteet == == Aiheesta muualla == * Meat Puppets II discogs.com -sivustolla Luokka:Vuoden 1983 albumit Luokka:Meat Puppetsin albumit
Hyypiä

Hyypiä voi tarkoittaa seuraavia: * hyypiä, huuhkajan vanhahtava suomenkielinen nimitys * Sami Hyypiä (s. 1973), jalkapalloilija * Tapani Hyypiä, taiteilija. == Katso myös == * Hyypiö Luokka:Luettelot henkilöistä sukunimen mukaan
Up on the Sun

Up on the Sun on yhdysvaltalaisen rockyhtyeen Meat Puppetsin albumi. Se julkaistiin maaliskuussa 1985 ja oli yhtyeen kolmas kokopitkä albumi. Albumi painettiin uudelleen 1999 bonuskappaleiden kanssa. == Kappaleet == Kaikki kappaleet kirjoittanut Curt Kirkwood, ellei toisin mainittu. # # # # # # # # # # # # === Uusintapainoksen bonuskappaleet === # * # # # # == Kokoonpano == * Curt Kirkwood – laulu, kitara * Cris Kirkwood – bassokitara * Derrick Bostrom – rummut == Arvostelut == * Allmusic: http://www.allmusic.com/album/r709034 ==Lähteet== == Aiheesta muualla == * Up on the Sun discogs.com -sivustolla Luokka:Vuoden 1985 albumit Luokka:Meat Puppetsin albumit
Brainchild

Brainchild on yhdysvaltalaisen Circle of Dust -yhtyeen toinen studioalbumi, joka julkaistiin vuonna 1992 eri nimellä ja nykyisellä nimellä vuonna 1994. Brainchild on yksi 1990-luvun merkittävimmistä kristillisistä industrial metal -julkaisuista. ==Äänityshistoria ja yleiskatsaus== Circle of Dustin johtohahmo Scott Albert äänitti albumin alun perin sivuhankkeena R.E.X. Records -levy- yhtiön omistajan Doug Mannin kanssa. Albumi julkaistiin nimellä Mindwarp Brainchild-yhtyenimen alla vuonna 1992. Circle of Dust tuli kuitenkin tunnetummaksi nimeksi muutamaa kuukautta aiemmin julkaistun esikoisalbuminsa myötä, joten Mindwarp vaihdettiin Brainchild-nimeen ja siitä tuli virallisesti Circle of Dustin albumi. Lisäksi albumi äänitettiin ja miksattiin uudelleen. Mindwarpin painosta oli levitetty lähinnä kristillisiin kirjakauppoihin. Brainchild kuitenkin julkaistiin vuonna 1994 maallisille markkinoille. Muutama albumin kappale sai kaupallista huomiota: osaa "Deviate"-kappaleesta käytettiin nykyisin lakanneen MTV Sports -ohjelman tunnusmusiikkina ja "Telltale Crimesta" kuvattiin musiikkivideo Tennesseen vankilassa, joka lakkautettiin epäinhimillisen olosuhteiden vuoksi. Musiikillisesti albumia luonnehtii raskas, synkkä ja kaoottinen äänimaisema sekä runsas ääninäytteiden sovitus. Brainchildin ilmaisu on verrattavissa myöhempään Ministryn metallisempaan ja aggressiivisempaan tuotantoon. Useilla kappaleilla kitarariffit painottuvat thrash metaliin. Tämän vuoksi No Life 'til Metal -sivuston kirjoittaja Scott Waters on luonnehtinut Brainchildia "industrial thrash metaliksi". Albumi tunnetaan ääninäytteistään, jotka ovat peräisin aikalaisista uutislähetyksistä ja tieteiselokuva Blade Runnerista. Jälkimmäisestä näytteitä on sovitettu varsinkin doom metal -vaikutteiseen "Pale Reflection" -kappaleeseen. Sanoitusten teemat ovat kantaa ottavia: esimerkiksi apokalyptinen "Descend" kertoo Yhdysvaltojen lamasta, joka laskee maata raunioihinsa, ja että siitä ovat vastuussa niin pahantekijät kuin ne, jotka eivät tee mitään asialle. Brainchild sai pääasiassa myönteisiä arvioita arvostelijoilta ja merkittävää huomiota sekä kristillisissä että maallisissa musiikkipiireissä. The Whipping Post -webzinen ja HM Magazinen kriitikko Matt Morrow nimittää albumia "industrial metalin klassikoksi". R.E.X. Recordsin rajallisten resurssien vuoksi Brainchild kuitenkin jäi kulttialbumiksi. == Kappaleet == #"Cranial Tyrant" (4:06) #"Telltale Crime" (4:19) #"Prayers of a Dead Man" (6:14) #"Regressor (Aggressive Mix)" (6:14) #"Enshrined" (4:05) #"Course of Ruin" (5:03) #"Descend" (5:32) #"Deviate" (4:02) #"Pale Reflection" (5:08) #"Aggressor (Regressive Mix)" (5:50) == Muusikot == *Scott Albert – ohjelmointi, laulu *Doug Mann – kitara, taustalaulu == Lähteet == Luokka:Vuoden 1994 albumit Luokka:Yhdysvaltalaiset industrial metal -albumit
New Castle (Delaware)

New Castle on kaupunki New Castlen piirikunnassa, Delawaren osavaltiossa, Yhdysvalloissa. Se sijaitsee noin kymmenen kilometriä etelään osavaltion suurimmasta kaupungista Wilmingtonista. Vuoden väestönlaskennassa New Castlen asukasluku oli 4 862\. Pinta-alaltaan kaupunki on 8,3 neliökilometrin suuruinen, ja asukastiheys on 616 as./km². New Castlen ensimmäiset eurooppalaiset asukkaat olivat hollantilaisia, jotka saapuivat alueelle vuonna 1651. Alueelle annettiin nimi Fort Casimir. Ruotsalaisten otettua alueen hallintaansa vuonna 1654 se sai nimen Trefaldigheet. Myöhemmin, hollantilaisten valloitettua alueen takaisin, se nimettiin New Amsteliksi. Sir Robert Carrin johdolla brittiläiset ajoivat hollantilaiset pois alueelta vuonna 1664 ja vaihtoivat alueen nimen New Castleksi. == Lähteet == == Aiheesta muualla == * City of New Castle – kaupungin viralliset internetsivut Luokka:Delawaren kaupungit
Eteläinen hallintoalue (Israel)

Eteläinen hallintoalue () on yksi Israelin kuudesta hallintoalueesta ja se on suurin ja harvaan asutuin hallintoalue Israelissa. Sen väkiluku on 1 002 400\. Sen pääkaupunki on Beersheba ja suurin kaupunki Ashdod. Asukkaista arviolta 86 % on juutalaisia ja 14 % arabeja. Kaupungit Kylät * Arad * Ashdod * Askalon * Beersheba * Dimona * Eilat * Kirjat Gat * Kirjat Malakhi * Netivot * Ofakim * Rahat * Sderot * Ar'arat an-Naqab * Hura * Kuseife * Lakiya * Lehavim * Meitar * Mitzpe Ramon * Omer * Shaqib al-Salam * Tel as-Sabi * Yeruham Luokka:Israelin hallintoalueet
Lhasan rautatieasema

Lhasan rautatieasema () on rautatieliikennepaikka Tiibetin rautatien päässä Lhasassa. Asemalta liikennöi päivässä kahdeksan junavuoroa. Kuva:Lhasa_railway_station_20060731.jpg|Lhasan rautatieasema. Kuva:Lhasatrainstation shu.jpg|Laiturialuetta. Kuva:TIB-lhasabahn- lhasa.jpg|Juna laiturilla. == Katso myös == * Lhasa * Tiibetin rata == Aiheesta muualla == Rautatieasema Luokka:Kiinan rautatieliikennepaikat Luokka:Tiibetin liikenne Luokka:Tiibetin rakennukset ja rakennelmat
Ken Watanabe

on japanilainen teatteri-, televisio- ja elokuvanäyttelijä. Watanabe sai Oscar-ehdokkuuden elokuvasta Viimeinen samurai (2003). Watanabe on myös esiintynyt Christopher Nolanin ohjaamissa elokuvissa Batman Begins (2005) ja Inception (2010). Watanabelta löydettiin tammikuussa 2016 vatsasyöpä, joka leikattiin onnistuneesti. == Filmografia == Vuosi Elokuva Rooli Huom. 1984 MacArthur’s Children Tetsuo Nakai Bruce’s Fists of Vengeance 1985 9 Deaths of the Ninja Sensei Kekkon Annai Mystery (結婚案内ミステリー Kekkon Annai Misuterī) Funayama Tetsuya/Masakazu Sekine 1986 The Sea and Poison (海と毒薬 Umi to Dokuyaku) Toda Ja sitten syödään Gun 1987 Karate Warrior (Il ragazzo dal kimono d’oro) Master Kimura Commando Invasion 1988 Karate Warrior 2 (Il ragazzo dal kimono d’oro 2) Master Kimura 1989 Violent Zone Old Mishima 1998 Welcome Back, Mr. McDonald Raita Onuki, Truck Driver 2000 Space Travellers (スペーストラベラーズ Supēsu toraberāzu) Sakamaki Ikebukuro West Gate Park Inspector Yokoyama televisiosarja 2001 Genji: A Thousand-Year Love (千年の恋 ～ひかる源氏物語 Sennen no koi - Hikaru Genji Monogatari) Fujiwara Michinaga/Fujiwara Nobutaka 2003 Viimeinen samurai Katsumoto T.R.Y. Masanobu Azuma 2004 Castle of Sand (砂の器 Suna no utsuwa) Shūichirō Imanishi televisiosarja 2005 Geishan muistelmat Puheenjohtaja Batman Begins Ra’s al Ghul (huijari) Year One in the North (北の零年 Kita no zeronen) Hideaki Komatsubara 2006 Memories of Tomorrow (明日の記憶 Ashita no Kioku) Masayuki Saeki ensimmäinen pääosa Kirjeitä Iwo Jimalta Tadamichi Kuribayashi 2007 A Dream of Red Mansions Li 2009 Friikkisirkus: Vampyyrin oppipoika Herra Pitkä 2010 Shanghai Tanaka Inception Saito 2014 Godzilla tohtori Ishiro Serizawa Transformers – Tuhon aikakausi Drift äänirooli John Goodman And Ken Watanabe Join The Autobot Voice Cast in Michael Bay’s ‘Transformers: Age Of Extinction’ : Michael Bay Dot Com 2015 Sea of Trees Takumi Nakamura 2016 Rage Yōhei Maki 2017 Transformers: Viimeinen ritari Drift äänirooli 2019 Pokémon Detective Pikachu komisario Hideo Yoshida 2019 Godzilla II: King of the Monsters tohtori Ishiro Serizawa 2020 Fukushima 50 Masao Yoshida == Lähteet == == Aiheesta muualla == * Luokka:Japanilaiset näyttelijät Luokka:Videopelien ääninäyttelijät Luokka:Vuonna 1959 syntyneet Luokka:Elävät henkilöt
Gennadi Burbulis

Gennadi Eduardovitš Burbulis (, 4. elokuuta 1945 Pervouralsk, Venäjän SFNT, Neuvostoliitto – 19. kesäkuuta 2022 Baku, Azerbaidžan) oli venäläinen poliitikko, joka toimi maansa varapääministerinä Boris Jeltsinin noustua valtaan Neuvostoliiton romahdettua. Tammikuussa 1992 Burbulis allekirjoitti Suomen ja Venäjän välisen naapuruussopimuksen. Elokuussa 2007 Kainuun Sanomat uutisoi, että Burbulis olisi 1990-luvun alussa ehdottanut Suomelle luovutetun Karjalan ostamista. Uutisesta kuultuaan Burbulis kiisti sen ja harkitsi oikeustoimia Kainuun Sanomia vastaan. == Lähteet == == Aiheesta muualla == * lobbying.ru * russiaprofile.org Luokka:Venäläiset poliitikot Luokka:Vuonna 1945 syntyneet Luokka:Vuonna 2022 kuolleet
M/S Regula

M/S Regula on Saksassa vuonna 1971 valmistunut A/S Saaremaa Laevakompaniin autolautta. == Valmistus == Alus tilattiin Jos. L. Meyerin telakalta Papenburgista Saksasta. Sen köli laskettiin telakkanumerolla 563 ja alus laskettiin vesille 1. helmikuuta 1971. Alus luovutettiin 7. huhtikuuta 1971 Linjebuss Internationalille (Rederi Ab Svea).faktaomfartyg.se == Palvelus == Alus aloitti liikenteen välillä Helsingborg – Helsingør. Vuonna 1980 alus siirtyi Scandinavia Ferry Linesille. Maaliskuussa 1985 alus palasi muutostöiden jälkeen liikenteeseen. SweFerry Ab ryhtyi liikennöimään aluksella 1991. 27. toukokuuta 1995 alus oli viimeistä päivää liikenteessä Juutinraumassa. Sen jälkeen alus telakoitu Helsingborgissa. Huhtikuussa 1997 alus myytiin virolaiselle A/S Saaremaa Laevakompaniille. Toukokuussa siihen rakennettiin uusi peräramppi ja se aloitti liikenteen välillä Virtsu – Kuivastu. Törmättyään 18. joulukuuta 2006 myrskyssä laituriin Virtsussa alus otettiin liikenteestä korjattavaksi. Liikenne jatkui Tuule laevad -markkinointinimen alla. Vuonna 2016 alus on liikenteessä välillä Rohuküla – Heltermaa. Vuonna 2014 lauttaliikenne Saarenmaalle ja Hiidenmaalle kilpailutettiin ja uudeksi operaattoriksi valittiin Tallinnan sataman tytäryhtiö TS Laevad. Sen oli tarkoitus hankkia neljä uutta alusta Saarenmaan ja Hiidenmaan reiteille, mutta alushankintojen aikataulut eivät pitäneet jolloin varustamon oli pakko ostaa edellisen operaattorin vanhat alukset. Aluskauppoja on arvosteltu sillä niistä on sanottu maksetun huomattavaa ylihintaa. Saarenmaa laevakompanii oli maksanut M/S Regulasta vuonna 2007 30 miljoonaa viron kruunua (alle kaksi miljoonaa euroa), kun TS Laevad maksoi siitä vuonna 2016 neljä miljoonaa euroa. == Lähteet == ==Aiheesta muualla== * M/S Regula Tuulelaevad'n sivuilla Regula
Kazuyoshi Akiyama

Kazuyoshi Akiyama (, s. 2. tammikuuta 1941) on japanilainen kapellimestari. Akiyama syntyi musikaaliseen perheeseen ja opiskeli pianonsoittoa Toho Gakuen -musiikkikoulussa, mutta kiinnostui Seiji Ozawan välityksellä orkesterinjohdosta. Hän pääsi opiskelemaan alaa Hideo Saiton johdolla. Akiyama toimi American Symphony Orchestran ylikapellimestarina vuosina 1973–1978 ja toimi sittemmin mm. Vancouverin sinfoniaorkesterissa 1972–1985. Hän oli Tokion sinfoniaorkesterin johtaja 1974–2004 ja on toiminut vuodesta 1998 Hiroshiman sinfoniaorkesterin ylikapellimestarina. Akiyama johti Tokion sinfoniaorkesterin kanssa mm. Schönbergin Mooseksen ja Aaronin sekä John Adamsin El Niñon Japanin-kantaesitykset. Hallitus myönsi hänelle vuonna 2001 Keisarin purppuranauhamitalin työstä maan kulttuurin hyväksi. Luokka:Japanilaiset kapellimestarit Luokka:Vuonna 1941 syntyneet Luokka:Elävät henkilöt
Kanadan Grand Prix 2003

Kanadan Grand Prix 2003 oli Formula 1 -sarjan osakilpailu, joka ajettiin 15. kesäkuuta 2003 Circuit Gilles-Villeneuve -radalla Kanadassa. Kilpailun voiton otti Ferrarin Michael Schumacher ja hänen pikkuveljensä Ralf Schumacher oli Williamsillaan toinen. Ralfin tallikaveri Juan Pablo Montoya oli kolmas. == Aika-ajot == Sija Nro Kuljettaja Talli Aika Ero 1 4 Ralf Schumacher Williams- BMW 1.15,529 2 3 Juan Pablo Montoya Williams-BMW 1.15,923 + 0,394 3 1 Michael Schumacher Ferrari 1.16,047 + 0,518 4 8 Fernando Alonso Renault 1.16,048 + 0,519 5 2 Rubens Barrichello Ferrari 1.16,143 + 0,614 6 14 Mark Webber Jaguar-Cosworth 1.16,182 + 0,653 7 20 Olivier Panis Toyota 1.16,598 + 1,069 8 7 Jarno Trulli Renault 1.16,718 + 1,189 9 21 Cristiano da Matta Toyota 1.16,826 + 1,297 10 10 Heinz-Harald Frentzen Sauber-Petronas 1.16,939 + 1,410 11 5 David Coulthard McLaren-Mercedes 1.17,024 + 1,495 12 9 Nick Heidfeld Sauber-Petronas 1.17,086 + 1,557 13 15 Antônio Pizzonia Jaguar-Cosworth 1.17,337 + 1,808 14 16 Jacques Villeneuve BAR-Honda 1.17,347 + 1,818 15 19 Jos Verstappen Minardi-Cosworth 1.18,014 + 2,485 16 11 Giancarlo Fisichella Jordan-Ford 1.18,036 + 2,507 17 17 Jenson Button BAR-Honda 1.18,205 + 2,676 18 18 Justin Wilson Minardi-Cosworth 1.18,560 + 3,031 19 12 Ralph Firman Jordan- Ford 1.18,692 + 3,163 20 6 Kimi Räikkönen McLaren-Mercedes - - == Kilpailu == Sija Nro Kuljettaja Talli Kierrokset Aika/keskeytyssyy Lähtöruutu Pisteet 1 1 Michael Schumacher Ferrari 70 1.31.13,591 3 10 2 4 Ralf Schumacher Williams- BMW 70 + 0,784 1 8 3 3 Juan Pablo Montoya Williams-BMW 70 + 1,355 2 6 4 8 Fernando Alonso Renault 70 + 4,481 4 5 5 2 Rubens Barrichello Ferrari 70 + 1.04,261 5 4 6 6 Kimi Räikkönen McLaren-Mercedes 70 + 1.10,502 20* 3 7 14 Mark Webber Jaguar-Cosworth 69 + 1 krs. 6 2 8 20 Olivier Panis Toyota 69 + 1 krs. 7 1 9 19 Jos Verstappen Minardi-Cosworth 68 + 2 krs. 15 10 15 Antônio Pizzonia Jaguar-Cosworth 64 + 4 krs. 13 11 21 Cristiano da Matta Toyota 64 + 6 krs. 9 Kesk. 18 Justin Wilson Minardi-Cosworth 60 Vaihdelaatikko 18 Kesk. 17 Jenson Button BAR-Honda 51 Vaihdelaatikko 17 Kesk. 5 David Coulthard McLaren- Mercedes 47 Vaihdelaatikko 11 Kesk. 9 Nick Heidfeld Sauber-Petronas 47 Moottori 12 Kesk. 7 Jarno Trulli Renault 22 Kolari (Pizzonia) 8 Kesk. 11 Giancarlo Fisichella Jordan-Ford 20 Vaihdelaatikko 16 Kesk. 12 Ralph Firman Jordan-Ford 20 Moottori 19* Kesk. 16 Jacques Villeneuve BAR-Honda 14 Jarrut 14 Kesk. 10 Heinz-Harald Frentzen Sauber-Petronas 6 Sähköt 10 *Kimi Räikkönen ja Ralph Firman lähtivät kilpailuun varikolta. === Johtokierrokset === Kuljettaja Talli Kierrokset Ralf Schumacher Williams-BMW 1–19 Michael Schumacher Ferrari 20 Fernando Alonso Renault 21–25 Michael Schumacher Ferrari 26–48 Fernando Alonso Renault 49–54 Michael Schumacher Ferrari 55–70 == Muuta == *Ferrari ylitti 3900 MM-pisteen rajan. *BMW:n 150. kilpailu moottorintoimittajana. == Lähteet == == Aiheesta muualla == *Kuvia kilpailusta Luokka:Formula 1 -kausi 2003 Luokka:Kanadan Grand Prix
Juri Ahronovitš

Juri Mihailovitš Ahronovitš (; 13. toukokuuta 1932 – 31. lokakuuta 2002) oli israelilais-venäläinen kapellimestari. Hän syntyi Leningradissa ja valmistui sen konservatoriosta 1954. Ahronovitš asui Israelissa vuodesta 1972. Hän johti mm. Gürzenich-orkesteria 1975–1986 ja Tukholman kuninkaallisia filharmonikkoja 1982–1987, mutta sai mainetta myös muiden maailmankuulujen orkesterien, kuten Lontoon ja Wienin sinfoniaorkesterien vierailevana kapellimestarina. Viimeiseksi jääneen konserttinsa Ahronovitš piti Orchestre de Parisin kanssa lokakuussa 2002. Hän kuoli kuun viimeisenä päivänä keuhkoinfektioon Kölnissä. Kapellimestarilla oli kuolinhetkellään asunnot sekä Kölnissä että Jerusalemissa. Luokka:Venäläiset kapellimestarit Luokka:Israelilaiset kapellimestarit Luokka:Vuonna 1932 syntyneet Luokka:Vuonna 2002 kuolleet
Sylvia Kristel

Sylvia Kristel (28. syyskuuta 1952 Utrecht, Alankomaat – 17. lokakuuta 2012) oli alankomaalainen näyttelijä, joka tuli tunnetuksi erityisesti nimiroolistaan elokuvassa Emmanuelle (1974). == Lapsuus ja nuoruus == Sylvia Kristel syntyi vuonna 1952 perheeseen, jonka vanhemmat pitivät hotellia Utrechtissa. Hänen isänsä oli myös menestynyt skeet-ampuja. Kristel kertoi viimeisessä elämäkerrassaan joutuneensa seksuaalisen hyväksikäytön uhriksi yhdeksän vuoden iässä, mutta hän vaikeni tapauksen yksityiskohdista. Vanhemmat erosivat Kristelin ollessa 14-vuotias isän lähdettyä toisen naisen luokse. == Julkisuudessa == Kristel aloitti mallin työt 17-vuotiaana. Hän osallistui Miss TV Europe -kisoihin, jotka voitti. Kansainvälisesti hän tuli tunnetuksi roolistaan pehmopornoelokuvassa Emmanuelle. Hänen palkkionsa roolista oli vain 6 000 Yhdysvaltain dollaria. Jatko-osassa hänen palkkionsa oli jo 100 000 dollaria. Emmanuellen jälkeen Kristelillä oli useita rooleja vastaavanlaisissa tuotannoissa kuten Lady Chatterleyn rakastajassa (1981), jonka käsikirjoitus perustuu saman nimiseen kirjaan. Hänellä oli runsaasti rooleja myös valtavirran elokuvissa. == Yksityiselämä == Sylvia Kristel oli näyttelijä Arthur Kristelin äiti. Hän puhui ranskaa, englantia, italiaa ja hollantia. Asuessaan Los Angelesissa Yhdysvalloissa Kristel sortui enenevästi alkoholiin ja huumeisiin. Hänen yksityiselämänsä oli myrskyisä. Ensimmäisen kerran Kristel oli aviossa itseään 27 vuotta vanhemman kirjailija Hugo Clausin kanssa. Suhteen päätyttyä Kristel muutti Los Angelesiin, jossa hän oli suhteessa brittiläisen näyttelijä Ian McShanen kanssa. He tapasivat McShanen The Fifth Musketeer elokuvan kuvauksissa. Suhde kesti neljä vuotta ja oli epätasapainoinen ja väkivaltainen. Toukokuussa 1982 Kristel avioitui yhdysvaltalaisen liikemies Alan Turnerin kanssa. Tämä liitto päättyi eroon vain viiden kuukauden jälkeen. Kristelin kolmas aviomies oli elokuvatuottaja Philippe Blot, jonka kanssa Kristel oli aviossa vuosina 1986–1991. Tämän jälkeen Kristel palasi Amsterdamiin ja elätti itsensä taiteilijana asuen pienessä yksiössä. Kristel kuoli syöpään 60-vuotiaana. == Lähteet == == Aiheesta muualla == * Luokka:Alankomaalaiset näyttelijät Luokka:Vuonna 1952 syntyneet Luokka:Vuonna 2012 kuolleet